স্থানীয়রা জানান, এই কলার হাট থেকে প্রতি সপ্তাহে ৪০-৫০ ট্রাক কলা ঢাকা, রাজশাহীসহ দেশের বিভিন্ন শহরে সরবরাহ করা হয়। বিভিন্ন এলাকা থেকে চাষিরা প্রতিদিন ভোরে চাষি ও ক্ষুদ্র ব্যবসায়ীরা ভ্যান, নসিমন, ভটভটিসহ বিভিন্ন বাহনে করে কলা নিয়ে বিক্রির জন্য হাটে আসে। বড় ব্যবসায়ীরা এখান থেকে কলা কিনে বিভিন্ন জেলায় নিয়ে যান। প্রতিদিন কলার বাজার বসলেও মঙ্গলবার সাপ্তাহিক হাটবার উপলক্ষে আগের দিন সোমবার সন্ধ্যা থেকে চাষিরা হাটে কলা নিয়ে আসেন। সুতিহাট বাজার গরুহাট মাঠের খোলা জায়গায় বসে এ হাট। মাঠে জায়গা সংকুলান না হওয়ায় পাশের রাস্তার দুই পাশ ঘেঁষেও কলা-বেচা কেনা চলে।